o
DEREK PRINCE: JEESUKSEN JOHTAJUUS
JAKSO 2 OSA 1
Nyt joitakin esimerkkejä johtajuusperiaatteista -
Uuden testamentin seurakunnassa, -
mitä Jeesuksen alaisuudessa oleminen merkitsee ja -
miten sitä toteutetaan.
Olen valinnut esimerkiksi Paavalin apostoliuden.
Se on täydellinen malli siitä, -
mitä Jeesuksen johtajuuden tulisi olla.
On tärkeä keskittyä Paavaliin, -
koska hänestä tuli apostoli helluntain jälkeen.
Hän ei kuulunut niiden 12 joukkoon, jotka valittiin Jeesuksen aikana.
Tietyssä mielessä voi sanoa, -
ettemme voi toistaa sitä, mikä tapahtui Jeesuksen aikana.
Ei kuitenkaan ole estettä toistaa sitä, mikä tapahtui -
Pyhän Hengen kautta helluntain jälkeen.
Otetaan 1. Timoteus luku 1.
Paavali ilmoittaa apostoliutensa perustan.
1. Timoteus 1:1.
Paavali, Kristuksen Jeesuksen apostoli, Jumalan asettama,
meidän Vapahtajamme ja Kristus Jeesus, meidän toivomme."
Paavali jäljittää apostoliutensa Jumalan, Isän, johtajuuteen.
Se tuli Jeesuksen Kristuksen kautta, -
joka oli Isän johtajuuden alla, mutta seurakunnan johtaja, pää.
Matteuksen evankeliumissa Jeesus sanoi ylösnousemuksensa jälkeen: -
"Kaikki valta taivaassa ja maan päällä on annettu minulle."
Joskus kuvaan tätä näin...
Kaiken vallan lähde on Isä, -
mutta Hän on siirtänyt sen Kristukselle, Pojalleen, -
koska Jeesus osoittautui valta-aseman arvoiseksi.
Miten hän teki sen?
Olemalla täysin kuuliainen Isän käskyvallalle.
Vallan harjoittamisen pätevyys tulee, kun on ensin sen alaisena.
Tavallaan kuvittelen vallan suureksi kupoliksi.
Se on Jumalan valtaistuin.
Sen alla on iso vahva koukku, joka on Jeesus Kristus.
Kaikki valta maailmassa, enkelien, ihmisten, kaiken kohdalla, -
tulee sitä kautta. Kaikki roikkuu koukussa, joka on Jeesus Kristus.
Jeesus on Jumalan vallan kanava ja välittäjä maailmankaikkeudelle.
Hänellä on erityinen suhde seurakuntaansa, -
joka on Hänen ruumiinsa.
Jumala on asettanut kaiken Hänen jalkojensa alle.
Me emme ole vain Hänen jalkojensa alla, -
vaan Hänen ruumiinjäseninään yhteenliitettyinä Häneen, päähän.
Hän ohjaa päänä ruumista eri tapaa kuin mitään muuta maailmassa.
Aivan kuten...
sanotaanpa, että olen kersanttina sotaharjoituksissa...
Herra varjelkoon siltä...
Annan käskyjä sotilasjoukolle.
Ohjaan siis sotilaita käskyilläni.
Mutta omaa ruumistani johdan aivan eri tavoin.
En anna käskyjä omalle ruumiilleni.
Minä vain teen päätöksiä ja jäseneni toteuttavat ne.
Meillä on ainutlaatuinen suhde Jeesukseen.
Millään muulla maailman- kaikkeudessa ei ole sellaista.
Eikö olekin valtaisa ajatus?
Ongelmanamme kristittyinä on, ettemme arvosta itseämme.
Emme käsitä, kuinka arvokkaita ja tärkeitä olemme.
Minua murehduttaa kuulla kristittyjen väheksyvän itseään.
Eittämättä emme itsessämme ole mitään, -
mutta suhteemme Jeesukseen tekee meistä maailman tärkeimpiä ihmisiä.
Olemme ratkaisevassa asemassa kaikissa ihmiskunnan asioissa.
Yksinomaan tuon suhteen ansiosta.
Näemme siis, että...
Paavalin apostolius oli lähtöisin Isästä ja tuli Jeesuksen kautta.
Galatialaiskirjeen 1. luvussa hän puhuu myös apostoliudestaan, -
mutta jäljittää sen toisinpäin.
Galatalaiskirje 1:1.
Paavali, apostoli, virkansa saanut, ei ihmisiltä eikä ihmisen kautta, -
vaan Jeesuksen Kristuksen kautta ja Isän, joka herätti kuolleista.
Timoteuksessa hänellä on aleneva käskyvalta Isältä Jeesuksen kautta
Galatalaiskirjeessä Hän katsoo Jeesuksen kautta Isään.
Mutta apostolinviran alkuperä oli Isässä, toteutuen Jeesuksen kautta.
Päätös tehtiin taivaassa, mutta se toteutettiin maan päällä.
Otetaan esiin Apostolien teot.
Sen 13. luku
Tässä on malli siitä, -
miten taivaallinen valta välittyy ja toimii seurakunnassa.
Mielestäni ei ole ainoatakaan syytä, -
miksei tämän luvun tapahtumat Antiokian seurakunnassa, -
voisi toistua missä tahansa seurakunnassa tänä päivänä.
Tämä on tärkeää, koska siinä toteutuu apostolinen palvelutyö.
Luetaan neljä ensimmäistä jaetta Apostolien teot 13:sta.
"Ja Antiokian seurakunnassa oli profeettoja ja opettajia."
Viisi on nimetty. "Barnabas, -
Simeon, jota kutsuttiin Nige- riksi..." Mitä Niger tarkoittaa?
Mustaa, joten hän oli tummaihoinen.
Lukius, kyreneläinen, ja Manaen, neljännysruhtinas Herodeksen -
kasvinkumppani..." Hän kuului siis vallassa olevaan perheyhteisöön.
...ja Saulus."
Viisi miestä, jotka tunnustettiin profeetoiksi ja opettajiksi.
Voisikohan seurakunnissamme olla profeettoja ja opettajia yhä?
Aivan.
"Ja heidän toimittaessaan palve- lusta Herralle ja paastotessaan..."
Tarkastin NIV-käännöksen ennen opetustani, -
eikä siellä puhuta palvelusta, vaan Herran palvonnasta.
Se on oikea tulkinta. Miten palvelemme Herraa?
Palvomalla. Se on yksi tapa palvella Herraa.
"Heidän toimittaessaan palvelusta Herralle", tai palvoessaan, -
"ja paastotessaan..."
Paasto on yksi asia, joka on palautettu seurakuntiin.
Se toimii ihmisten omia haluja vastaan.
Tulin uskoon brittiarmeijassa 1941.
Melko pian minut lähetettiin ulkomaille.
Vietin kolme vuotta Pohjois-Afrikan autiomaassa.
En koskaan nähnyt kirkkoa, harvoin sotilaspastoriakaan.
Olin riippuvainen Jumalasta, Raamatusta ja Pyhästä Hengestä.
Minulla ei ollut muuta lähdettä.
Tavallaan olen siitä hyvin kiitollinen.
Sinä aikana luin Raamatun läpi useita kertoja.
Myöhemmin kun aloin käydä seurakunnassa, -
huomasin, ettei siellä puhuttu monista raamatullisista asioista.
Olin kuitenkin jo itse lukenut Raamatun.
Mainitsen tämän... tavalla, mitä en osaa selittää, -
Jumala teki selväksi, että minun tulisi paastota päivä viikossa.
Valitsin keskiviikon.
Periaatteessa koko armeija-aikani, joka kesti vielä toiset 4 vuotta, -
paastosin joka keskiviikko.
Ollessamme autiomaassa Egyptissä...
kun asut kuorma-autossa 11 muun sotilaan kanssa, -
olin muuten vastuussa paarien kantajien ryhmästä, -
kahdeksasta herjaavasta, jumalattomasta brittisotilaasta.
Kukaan heistä ei olisi halunnut kantaa paareja.
Me asuimme kolme tonnia painavassa kuorma-autossa. Kuskeja oli kaksi.
Joten meitä oli kymmenen ja minä. Itse olin vastuussa kaikesta.
Meidät tunnettiin yksikössä nimellä Princen (prinssin) pioneerit.
Emme me itseämme niin nimenneet, toiset tekivät sen.
Meillä oli jopa pieni lippu. Harmi, että olen hukannut sen.
Leiriytyessämme pystytimme aina lipun: Princen pioneerit.
Joka tapauksessa, kun elät näin tiiviisti toisten kanssa, -
etkä voi autiomaassa paeta toisia, -
oli mahdoton paastota salaa.
Joka keskiviikko sotilaat tiesivät, etten söisi.
Tiedättehän, että Egyptissä muslimit... tai ei vain siellä, -
vaan kaikki muslimit viettävät kerran vuodessa Ramadan-kuukautta?
He eivät oikeastaan paastoa, koska hyvittävät päivän syömällä öisin.
En kutsu sellaista paastoksi.
Kaikki yksikköni sotilaat kutsuivat keskiviikkoa Ramadaniksi.
Mutta...
kun katson taaksepäin, luulen -
että paastoni on ollut hengellisen kehitykseni avain.
Elämässäni ollut vain muutama jakso, -
jolloin en ole paastonnut yhtä päivää viikossa.
Ruthin kanssa paastoamme molemmat keskiviikkoisin.
Joskus kokeilimme torstaita, mutta nykyisin se on keskiviikko.
Tiesittekö, että John Wesley ei vihkinyt ketään metodistipapiksi, -
jos ei paastonnut klo 16:een asti keskiviikkoisin ja perjantaisin?
Hän kirjoitti päiväkirjaansa: -
olen vakuuttunut, että joka ymmärtää paaston, -
muttei harjoita sitä, tulee lankeamaan yhtä varmasti, -
kuin se, joka ymmärtää rukouksen, eikä rukoile."
Alkaessani opettaa paastosta vuonna 1949 Lontoossa, -
ihmiset katsoivat minua, kuin olisin toiselta planeetalta.
Oli ennenkuulumatonta, että kristityn tulisi paastota.
Nyt olemme edistyneet, mutta paljon on varaa edistyäkin.
Painotin, ettei Jeesus Vuori- saarnassaan sanonut:
"Jos paastoatte..."
Hän sanoi: "Kun paastoatte..."
Hän piti selviönä, että opetuslapset paastoaisivat, -
mutta antoi joitakin sääntöjä.
Apostolien teoissa on kaksi tärkeää tapahtumaa seurakunnan suhteen.
Yksi on luvussa 13: -
Ensimmäisten helluntain jälkeisten apostolien lähettäminen.
Kohdassa 14:23 on vanhemmiston valinta uusiin seurakuntiin.
Johtajat tekivät nämä tärkeät päätökset paastoten ja rukoillen.
Tämä osoittaa, että niiden kristittyjen ja seurakuntien, -
jotka todella haluavat tuntea Jumalan mielen, -
tulee valmistautua paastoon kuullakseen Jumalan äänen.
Tässä he siis palvelivat Herraa, tai palvoivat, ja paastosivat.
Sitten Pyhä Henki puhui. Jumala teki aloitteen.
Se tuli kolmiyhteiseltä Jumalalta:-
Isältä, Jeesuksen kautta ja Pyhän Hengen avulla.
Mikä oli ilmoitus?
Paavalin apostolius, samoin Barnabaan.
2. jae. "Heidän palvellessa ja paastotessa,-
Pyhä Henki sanoi: "Erottakaa minulle Barnabas ja Saulus työhön, -
johon minä olen heidät kutsunut".
Huomatkaa, että aloite tuli täysin Jumalalta.
Kyse ei ollut hyvästä ideasta.
Ei jostakin, mitä Saul ja Barnabas vain halusivat tehdä.
He eivät hakeneet seurakunnan hyväksyntää.
Aloite oli yksin Jumalan.
Seurakunta oli avoin vastaanottamaan Jumalalta.
Jos emme ole avoimia, kuinka voimme ottaa vastaan?
Kolmas jae. "Silloin he paastosivat ja rukoilivat..."
He eivät paastonneet vain kerran.
He paastosivat ensin kuullakseen Jumalaa.
Sitten he paastosivat luovuttaakseen heidät Jumalalle.
"... he paastosivat, rukoilivat ja panivat kätensä heidän päällensä -
ja lähettivät heidät matkaan."
Näin heistä tuli "matkaan lähetettyjä".
Miksi heitä kutsutaan?
Apostoleiksi. Sitä se tarkoittaa: "lähetetty pois".
Rakastan seuraavaa jaetta. En lopeta kolmanteen jakeeseen.
"Pyhän Hengen lähettäminä he -
tulivat Seleukiaan ja purjehtivat sieltä Kyprokseen."
Painotan jakeen kohtaa: "Pyhän Hengen lähettäminä".
Alkukielessä sana tarkoittaa, että Pyhä Henki seurasi mukana.
Jakeessa kolme käytettiin eri "lähettää"-sanaa.
Ihmiset lähettivät heidät, mutta Pyhä Henki seurasi mukana.
Ymmärrättekö? Tämä on tärkeää.
Mikä oli sen seuraus, mitä tapahtui?
Katsotaan seuraavaa lukua. Apostolien teot 14.
Luetaan kaksi jaetta: 4 ja 14.
Tässä puhutaan, mitä yhdessä kaupungissa tapahtui.
"Kaupungin väestö jakaantui: toi- set olivat juutalaisten puolella, -
toiset taas apostolien puolella."
Sitten jae 14.
"Mutta kun apostolit Barnabas ja Paavali sen kuulivat..."
Keitä he nyt olivat?
Apostoleja. Aiemmin he olivat profeettoja ja opettajia.
Miten heistä tuli apostoleja? Tulemalla lähetetyiksi.
Kenen kautta?
Pyhän Hengen avulla, seurakunnan kautta.
Kaikki seurakunnassa tulisi alkaa Isästä, -
Jeesuksen kautta, Pyhän Hengen avulla, -
mutta se astuu voimaan vain, jos seurakunta ottaa sen vastaan.
Vaikka Paavalin apostolius oli Jumalan iankaikkinen ajatus, -
häntä ei kutsuttu apostoliksi -
ennen kuin seurakunta tunnisti ja hyväksyi hänen kutsunsa.
Tämä on tärkeää meille kaikille.
On helppo olla kärsimätön seurakuntaa kohtaan...
ja alkaa kritisoida sitä,-
mutta Jumala ei koskaan ohita seurakuntaa, -
koska se on Kristuksen ruumis.
kaikkine heikkouksineen, meidän tulee luottaa siihen, -
että Jumala tekee työtään sen kautta.
Tällä tavoin Paavalista tuli apostoli.
Aloitteen teki Jumala, Isä.
Se tuli Jeesuksen Kristuksen kautta, joka on seurakunnan pää.
Sen välitti Pyhä Henki.
Seurakunta otti sen vastaan ja pani täytäntöön.
Näin apostolit asetettiin virkaan.
Haluan kysyä jotakin.
Voisiko sama tapahtua tänään?
Toisin sanoen, voisiko meillä olla laillisia apostoleita -
seurakunnan palveluksessa?
Minusta on päivänselvää, että voi.
Jos uskomme...
tai jos Jumala armossaan antaa profeettoja ja opettajia, -
ja he odottavat Herraa, -
avautuen Hänelle, ehkä paastoten, -
seurauksena on oikea uusitesta- mentillinen apostolien palvelutyö.
Uskon, että seurakunnissa on apostoleita tänä päivänäkin, -
mutta kokonaisuudessaan seurakunta ei ole...
avoin Jumalan päämäärälle ja huolenpidolle.
Haluan painottaa, että kaikki nimitykset seurakunnassa -
tulisi tapahtua samalla tavoin.
En usko, että nimityksiä tulisi tehdä ilman Pään aloitetta.
Aivan kuten oma ruumiinikaan ei tee mitään ilman pääni aloitetta.
Jos niin tapahtuisi, olisin joko halvaantunut -
tai minulla olisi vakava ongelma, kuten CP-vamma.
Tunnemme syvää myötätuntoa niitä kohtaan, joilla on sellainen.
Ei varmasti ole Jumalan tahto, että Kristuksen ruumis on CP-vammainen.
Kaikkien jäsenten tulee siis toimia pään ohjauksessa ja hallinnassa.
Annan kaksi esimerkkiä Jumalan valinnasta.
Yksi todella laiminlyöty totuus nykyseurakunnissa -
on Jumalan suvereniteetti, ylin valta.
Karismaattisessa liikkeessä on keskitytty siihen, -
mitä Jumalalta saa, -
mitä Hän voi tehdä puolestamme.
Joskus Jumalaan suhtaudaan kuin myyntiautomaattiin.
Sopiva kolikko oikeaan aukkoon antaa tietyn virvoitusjuoman.
Jumala ei kuitenkaan ole myyntiautomaatti!
Se on hyvin väärä kuva Jumalasta.
Miten määrittelen Jumalan suvereniteetin?
Se tarkoittaa, että Hän tekee mitä haluaa, milloin haluaa -
ja miten haluaa, eikä kysy kenenkään lupaa.
Jos loukkaat Jumalan suvereni- teettiä, ajaudut ongelmiin.
Jumala suojelee sitä mustasukkaisesti, -
oikeuttaan tehdä mitä haluaa, milloin haluaa ja miten haluaa, -
ilman kenenkään lupaa.
Erityisesti seurakunnan palveluvirkojen suhteen -
Jumala harjoittaa ylintä valtaa.
Katsotaan esimerkiksi Johannes 15:ttä.
Jae 16.
Johannes 15:16.
Jeesus puhuu opetuslapsilleen, ei väkijoukoille.
Tämä aika oli varattu yksin Hänen apostoleilleen.
Hän sanoo: "Te ette valinneet minua, vaan minä valitsin teidät -
ja asetin teidät, että te menisitte ja kantaisitte hedelmää, -
ja että teidän hedelmänne pysyisi, -
että mitä ikinä te anotte Isältä minun nimessäni, -
hän sen teille antaisi."
Jeesus tekee selväksi, ettei kukaan tule apostoliksi hakemalla paikkaa,
tai seurakunnan äänestyksen kautta.
Hän sanoi: "Te ette valinneet minua, vaan minä valitsin teidät, -
minä asetin teidät."
Mikä muuten on apostoliuden keskeisin verbi?
Se on lyhyt verbi: "mennä".
"Minä valitsin teidät ja asetin teidät, että te...?"
"menisitte". Oikein.
Paikallaan oleva apostoli on ristiriitainen ilmaisu.
"että te menisitte ja kantaisitte hedelmää -
ja että teidän hedelmänne pysyisi,
ja teidän rukouksiinne vastattaisiin."
Kaikki riippuu siitä, kuka tekee aloitteen.
Hedelmän kantaminen ja rukouksiin vastaaminen -
perustuu siihen, että Jeesus on tehnyt valinnan.
Kun meillä on valintoja, jotka eivät ole Jeesuksen tekemiä, -
ne eivät tuota pysyvää hedelmää.
Useimmiten silloin rukouksiimme ei myöskään vastata.
Hän ei ole sitoutunut tekemään niin.
Nykyseurakunnassa tuotetaan paljon hedelmää, joka ei pysy.
Eikö totta?
Kunnioitan syvästi Billy Grahamia.
En halua millään tavoin kritisoida häntä, -
mutta oman arvionsa mukaan uskoon tulleista vain 5% kestää.
Jotakin on vialla seurakunnassa.
Se ei toimi jumalallisen järjestyksen mukaan.
Se ei ole Jeesuksen johtajuuden alaisena.
Apostolien teot 15.
7. jae. Tässä väitellään siitä, voisiko ei-juutalainen olla-
seurakunnassa noudattamatta Mooseksen lakia?
Mielenkiintoista, että viime vuosikymmenenä -
Assemblies of God -kirkolla USA:ssa oli päinvastainen ongelma.
Eli voisiko messiaanisia seura- kuntia liittää heidän yhteyteensä?
Heidän keskustellessa siitä, eräs johtaja sanoi: -
"19 vuosisataa sitten he ottivat meidät vastaan, -
miten voisimme nyt torjua heidät?"
Historian ympyrä on sulkeutunut.
Joka tapauksessa, aivan tämän keskustelun alussa...
Olen sivusta seurannut, että juutalaisten keskustelu -
on hyvin intensiivistä.
He eivät säästä ääntään. Oletteko koskaan nähneet...
TV-lähetyksen Israelin Knessetistä?
Se on tapahtumarikas!
He korottavat ääntään. En tarkoita apostolien tehneen niin.
Mutta aivan varmasti se ei ollut hiljainen väittely.
On sanottu, että kun on 2 juu- talaista, tarvitaan 3 synagogaa.
Yksi omaan käyttöön ja kolmas, missä heitä ei nähtäisi kuolleina.
Kun luet Apostolien teot 15 tässä valossa, se herää eloon.
Apostolien teoissa 15:7 sanotaan: -
"Ja kun oli paljon väitelty..."
Tämä oli lievästi ilmaistu!
"nousi Pietari ja sanoi heille: "Miehet, veljet, -
tiedätte että Jumala jo kauan sitten teki keskuudessamme valinnan, -
että pakanat minun suustani saisivat kuulla evankeliumin sanan -
ja tulisivat uskoon." Jälleen on kyse Jumalan valinnasta.
Seurakunta ei nimennyt Pietaria, vaan Jumala teki sen.
Hän oli vastahakoinen, kuten tiedätte.
Mutta Jumala kumosi vastustelun.
Aivan varmasti, jos keskittyisimme Jumalan valintaan, -
ja alistuisimme sille, emmekä toimisi ennen varmuutta siitä, -
asiamme olisivat aivan eri mallilla.
Kuka meistä osaa valita Jumalaa paremmin?
Ei kukaan.
Muistuttaisin, että Jumalan valinnat ovat epätodennäköisiä.
Hän tavallisesti valitsee ihmisen, jota itse emme valitsisi.
Näet sen Raamatussa.
Toinen asia Jumalan valinnoista.
Jumalan valitsema ihminen yleensä vakuuttaa olevansa kykenemätön.
Kun joku sanoo: "Jumala on valinnut ja kutsunut minut, pystyn siihen",-
Asetan kyseenalaiseksi, onko Jumala koskaan kutsunut heitä?
Pohjautuen siihen, mitä Apostolien teoissa 15 on, -
poimin joitakin periaatteita.
Haluan korostaa "avoimen lopun" palvontaa.
Tarkoitan sillä Herran läsnäolossa olemista, -
palvontaa ilman aikarajaa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Tiina-Maria Aarnio